
Text rozhodnutia
Súd: Krajský súd Bratislava Spisová značka: 9Sd/72/2011 Identifikačné číslo súdneho spisu: 1011201620 Dátum vydania rozhodnutia: 26. 08. 2015 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2015:1011201620.2 Uznesenie Krajský súd v Bratislave v právnej veci navrhovateľa: F.. F. A., Ľ..P. XX, G., zast. JUDr. Mgr. Rudolfom Martančíkom, Nábr. L. Svobodu 36, Bratislava, proti odporcovi: Sociálna poisťovňa - ústredie, Ulica 29. augusta 8 - 10, Bratislava, o starobný dôchodok, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Opravným prostriedkom doručeným Krajskému súdu v Bratislave dňa 3.10.2011 sa navrhovateľ v zmysle § 250l a nasl. zákona č. 99/1963 Zb. Občiansky súdny poriadok (ďalej len „O.s.p.“) domáhal preskúmania zákonnosti rozhodnutia odporcu č. XXX XXX XXXX X zo dňa 29.6.2011, ktorým mu bola zamietnutá žiadosť o starobný dôchodok k 13.9.2010, pretože nespĺňa podmienky v zmysle ust. § 65 a § 274 ods. 1 zák. č. 461/2003 Z.z. o sociálnom poistení. Na pojednávaní dňa 26.8.2015 navrhovateľ uviedol, že s ohľadom na rozhodnutie odporcu č. XXX XXX XXXX X zo dňa 12.2.2014, ktorým mu odporca priznal od 13.9.2010 starobný dôchodok v sume 342,80 eur mesačne, netrvá na svojom podanom opravnom prostriedku a konanie žiada zastaviť. Podľa § 250l ods. 2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou§ 250a. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Pretože navrhovateľ vzal opravný prostriedok späť, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

